Priedas – Nr.
KLAUSIMYNAS MOBILIŲ BEPILOČIŲ ORLAIVIŲ APTIKIMO IR NEUTRALIZAVIMO SISTEMŲ TIEKĖJAMS
	
	Klausimas tiekėjui

	1. 
	Mobiliosios bepiločių orlaivių aptikimo ir neutralizavimo sistemos demonstracija pasiūlymų vertinimo metu:

	1.1.
	Ar tiekėjai turėtų galimybę po pasiūlymų pateikimo termino pabaigos, pasiūlymų vertinimo metu praktiškai pademonstruoti siūlomos mobiliosios bepiločių orlaivių aptikimo ir neutralizavimo sistemos atitiktį techninei specifikacijai (atlikti lauko bandymą pagal Perkančiosios organizacijos scenarijų)? 

	1.2.
	Ar galėtumėte pademonstruoti visiškai sukomplektuotą ir į transporto priemonę integruotą sistemą, ar tik atskiras jos posistemes (radaro, RF/DF, EO/IR, elektroninio poveikio ir valdymo)?

	1.3.
	Koks minimalus terminas būtų reikalingas pasirengti praktinei demonstracijai nuo perkančiosios organizacijos kvietimo gavimo dienos?

	1.4.
	Kuriuos techninės specifikacijos reikalavimus būtų galima objektyviai patikrinti praktinės demonstracijos metu, o kurių atitiktį tikslingiau pagrįsti gamintojo techniniais dokumentais, bandymų protokolais ar kitais lygiaverčiais įrodymais?

	1.5.
	Ar reikalavimas pasiūlymų vertinimo metu pademonstruoti visiškai sukomplektuotą sistemą ribotų Jūsų galimybes dalyvauti pirkime? Jeigu taip, prašome nurodyti priežastis ir pasiūlyti alternatyvų atitikties patikrinimo būdą.

	1.6.
	Kokias demonstracijos organizavimo sąlygas siūlytumėte nustatyti, kad būtų užtikrintos vienodos tiekėjų dalyvavimo galimybės?

	2. 
	Kokiais dokumentais galite pagrįsti deklaruojamus parametrus (bandymų protokolai, sertifikatai, nepriklausomų institucijų ar kariuomenių testai) ir kokiomis sąlygomis jie gauti?

	3. 
	Ar galite per įrangos gamintoją pateikti oficialias rekomendacijas ar atsiliepimus iš šalių ar institucijų, kuriose jūsų sprendimas naudojamas (pvz., Ukrainos ginkluotųjų pajėgų ar kitų valstybių kariuomenių ir teisėsaugos institucijų)? Jei taip, nurodykite, kokia forma tai būtų pateikta (rašytinis atsiliepimas, naudojimo patirties aprašymas, bendra rekomendacija) ir per kiek laiko, Perkančiajai organizacijai pateikus oficialią užklausą per gamintoją. Jei tokios informacijos pateikti negalima dėl konfidencialumo ar saugumo apribojimų, nurodykite, kokią alternatyvią informaciją galėtumėte pateikti.

	4. 
	Kurie mūsų techniniai reikalavimai, jūsų vertinimu, nepagrįstai riboja konkurenciją arba yra pertekliniai?

	5. 
	Ar siūloma transporto priemonė, nuolat eksploatuojama su sumontuota įranga (svoriu), išlaiko techninėje specifikacijoje reikalaujamą ne mažesnę nei 420 mm prošvaisą iki reduktoriaus priekyje ir ne mažiau kaip 390 mm po galiniais tiltais ? 

	6. 
	Ar siūloma transporto priemonė gamykliškai pritaikyta naudoti F-54 kurą (pagal STANAG 1135 arba lygiavertį standartą), turi ES atitikties sertifikatą (CoC) pagal „Euro 6“ standartą ir gali būti sklandžiai įregistruota Lietuvos Respublikoje Perkančiosios organizacijos vardu?



